SHULE YA UPILI YA CHAI BURE, 
SANDUKU LA POSTA 333, 
MALAVA.

22/12/2021.

Kwa baba mpendwa,

Je uhali gani? Habari za kazi? Mjomba Pita naye je? Yule rafiki wangu wa
tarakilishi naye? Pokea salamu kemkem kutoka kwa familia yako. Wote
wanatumai wewe pamoja na wafanyakazi wa kampuni ya dhahabu m buheri wa
afya. Sisi hapa nyumbani tu wazima. Sisemi mithili ya chuma cha pua.
Kila mmoja ana hamu ya kukuona. Hata kifunga mimba wetu analia tu baba
atarudi lini. Mama pia vile vile. Anatamani kuona. Anauliza utarejea
lini twende kwenye kiziwa cha Malavi? Lakini uko mbali na sisi kwa hivyo
hilo haliwezekani hata. Natumai unaendelea vyema huko nchi ya
Kazikwisha. Tunakuombea kwa Rabuka akujalie wakati mwema huko uliko.
Natumai pia kazi yako yaendelea vyema.Sababu ya kukuandikia barua hii ni
kukujulisha jinsi mambo yalivyo humu nyumbani. Bila kusahau hata
shuleni. Sisi tunaendelea vizuri. Hamna shida yeyote ile huku nyumbani.
Mola anazidi kutupa baraka zake tele. Shida zilizoko ni kidogo tu. Shida
ambazo hata hivyo haziwezi kuegemea pande yoyote ile ya familia yako.
Maswala yale ninayo ni machache tu.

Baba utarejea lini? Imepita miaka miwili hatukuoni nyumbani? Kila ujao
unasema utakuja. Wiki mbili hivi ziliyopita mama aliweza kuugua. Hali ya
afya yake ilikuwa duni sana. Tulijikaza na wakati mwingine mimi kukosa
shule. Nilikaa nyumbani ili kumwuguza mama wetu mpendwa. Wakati huo mama
alikuwa akilia sana. Hayo yote yalikwisha. Kwa uwezo wa Muumba nchi na
mbingu, mama alipata nafuu. Nami nikarejelea masomo yangu. Wakati huo
wote mama aliweza kunieleza hukuweza kumjulia hali. Kwa kipindi kile
mama alikuwa kwenye hospitali. Jambo hili liliweza kukera wana wako.
Sasa twamshukuru mola kwa kumjalia hali hiyo ya fanaka.

Msimu uliopita ulikuwa bora zaidi. Tulipata mazao mengi sana kutoka
shambani. Tulivuna mahindi gunia kumi. Maharagwe nayo tulivuna gunia
sita. Jambo hili lilimfurahisha mama. Alikuwa amefanya bidii mithili ya
mchwa wajengao kichuguu. Njugu tuliweza kuvuna gunia sita pia. Kuku
wameaguana. Ni wengi ajabu. Bila kusahau ng'ombe. Kuna wale ambao
walizaa mapacha na wengine hata kuzaa watatu. Wakati mama alikuwa
hospitalini, tuliuza ndama mmoja ili kugharamia matibabu yake. Juzi wezi
walijaribu kuja kutuibiwa kuku. Lakini njama yao iliweza kutibua kwani
mbwa wetu alikuwa ange. Aliweza kuwafukuza na tukasikia nje watu
wakikimbia. Mama alipoangalia kwenye mianzi ya dirisha, aliwaona watu
watatu wakitokea kule kizimbani. Alishukuru Mola. Tunapanga kuongeza
mbwa mwingine wawe watatu kwani mmoja yule wa kike amezembea sana. Sijui
ni kwasababu ya umri au? Yote tisa. Kumi njiwa wa Harris wamekuwa wengi.
Tunampango wa kuwajengea tu nyumba yao mbadala. Sasa hivi huwa wanaishi
kizimbani na kuku wengine.

Hii inaonyesha kuwa Mungu hawaachi wana wake. Haswa wale wafanyao kazi
kwa bidii.Kando na kilimo pia shuleni tumetia makali kwenye masomo. Ni
juzi tuliufanya mtihani wa kufunga mwaka. Mimi binafsi nilikuwa na gredi
ya A hasi. Kaka yangu Harris alikuwa na alama ya mia tatu sitini na
sita. Kwenye darasa lake aliibuka nambari tatu. Alituzwa mkoba, kalamu
na vitabu. Pia mimi nilituzwa vitabu vya marudio. Bila kusahau,
niliahidiwa kipakatalishi iwapo ningefuzu kujiunga na chuo kikuu. Yaani
mtihani wa mwisho. Matumaini yetu ni kuwa na maisha ya starehe siku
zisazo. Haya yote ni kupitia elimu. Sote tumeamini kwenye elimu kwani
elimu ndiyo mwangaza siku hizi. Dada yangu Nyakoa pia yeye amejitahidi.
Wao wanafanya mtaala mpya wa elimu. Mtaala huo huwa huoredheshi
wanafunzi kama ule wetu wa wakitambo. Wao wanafanya mambo yanayo
wawezesha kuishi kwa kujitegemea hata kama watashindwa kufuzu. Watu
wengi wameupinga mtaala huo huku kwetu. Lakini hawana budi. Nafahamu
ujuavyo, kaka kuwa aliweza kupandishwa cheo katika kampuni ya umeme.
Jambo hili linadhihirisha kuwa anaonekana kuwa shupavu na mwenye bidii
katika kazi yake. Kupandishwa kwake cheo kulifanya mama kufurahi.
Alizama kwenye bahari ya furaha bin buraha. Hii ni kiashirio tosha
kwamba wana wako wanatia bidii katika kila jambo.

Dada naye aliyekuwa akifanya kazi ya wazigi aliweza kujiunga ya chuo
kikuu cha Maseno miezii mitatu iliopita. Alionelea ni vyema kuendelea na
masomo yake kwa manufaa ya siku za usoni. Yule kijana aliyempajika mimba
bado wanaishi naye. Pia yeye nasikia yuko katika chuo hicho hicho. Yeye
anafanya kosi ya saikolojia. Mama pia ameweza kuunga mahusiano yao. Si
unajua mama si mtu wa maneno mengi.

Familia yako imeweza kupata sifa si haba kutoka kwa wanakijiji kwa
jitihada zao zinazoashilia umoja na umakinifu. Tumekuwa familia ya
kupigiwa mfano. Wanakijiji wakati wote wanasifia tabia zetu. Wanawaambia
wana wao kuwa mngekuwa na tabia kama wale watoto wa mama Jane,
ningefurahia sana. Sisi tumejituma na hatuwezi weka jina letu chini.
Ninajikaza ili nami pia nijiunge na chuo kikuu ili kufanya kozi yangu ya
udaktari katika chuo kikuu cha Kenyatta. Siezi jiunga na chuo moja na
mkubwa wangu. La hasha. Ya mola ni mengi. Lakini nitajitahidi nisijiunge
kule.

Ninayo matumaini makuu na ya kufana kuwa utaweza kupata habari hii
nilivyoandika na ufafanulizi wake zaidi. Naomba mola akubariki na
akusalie hali njema. Mwisho wa mwaka tunaomba uweze kuja nyumbani.
Tungepende ututembeze kama hapo awali. Tulikuwa tunatembea huku
tumefurahia. Tunaomba muda huo tena na tena. Kazi njema baba. Natumai
kupata majibu yako hivi karibuni.

Mimi mwanao, Patty Perry.


Question: Nani analia tu baba atarudi lini
Answer: kifunga mimba